Kumarin
Kumarin ya iku senyawa metabolit sekunder wujud lenga atsiri kang kadhapur mligi saka turunan glukosa nonatsiri nalika prosès dadi tuwa utawa nalika lara.
Iki wigati mligi ing tuwuhan alfalfa lan semanggi legi kang kumarinne nyebabake ambon-ambon kang kas sakawit sawisé kaloro tuwuhan mau dibabat. Para paneliti wis ngembangaké galur semanggi tinamtu kang ngandhut sithik kumarin lan galur liyané kang ngandhut kumarin kanthi wujud terikat. Kabèh galur mau kanthi ékonomi wigati banget amarga kumarin-bébas bisa owah dadi produk kang ngandhut racun, dikumarol, yèn semanggi rusak nalika panyimpenan. Dikumarol ya iku senyawa antipenggumpalan kang nyebabake lelara semanggi legi (lelara perdarahan) ing kéwan ruminansia (pemamah biak kaya sapi) kang mangan tuwuhan kang ngandhut dikumarol.

Skopoletin ya iku kumarin racun kang sumebar ing tuwuhan lan kerep ditemoni ing kulit wiji. Skopoletin minangka salah siji senyawa kang dinuga nggondeli thukuling wiji tinamtu, nyebabake dormansi nganti senyawa mau kaumbah (tuladhané, déning udan kang lumayan deres saéngga kelembapane cukup tumrap modoting kecambah). Dadi peranane ya iku minangka penghambat alami thukuling wiji.

Aktivitas Biologis 
Salah siji jinis kumarin ya iku preosen kang diisolasi ing taun 1976 saka tuwuhanAgeratum houstanianum nyebabake metamorfosis dini ing pirang-pirang spésies gegremet kanthi mudhune tingkat hormon panoman gegremet saéngga nyebabake pambentukkan gegremet diwasa kang mandul. Pamudhune tingkat hormon uga mudhunake produksi feromon déning gegremet lanang saéngga daya tarik sèksual marang gegremet wadon dadi mudhun. Kanthi kaprigelan kaya mau, preosen duwé potensi minangka insektisida kang duwé prabawa mung marang spésies sasaran.

Uga delengen 
 Fenol
 Asam sinamat
 Galotanin

Cathetan suku 

Senyawa organik
Fisiologi tetuwuhan

ml:ബ്രോമാഡിയോലോണ്‍
uk:Кумарини